37. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 167 της 15 Μαΐου/2 Ιουν. 1987 (ΦΕΚ Α΄ 83) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από την «ΕΤΑΙΡΕΙΑ ΥΔΡΕΥΣΕΩΣ ΚΑΙ ΑΠΟΧΕΤΕΥΣΕΩΣ ΠΡΩΤΕΥΟΥΣΗΣ (Ε.ΥΔ.Α.Π.) Έχοντας υπόψη: 1.Την παρ. 3 του άρθρ. 18 και την παρ. 3 του άρθρ. 19 του Νόμ. 1418/1984 «Δημόσια Έργα και ρυθμίσεις συναφών θεμάτων» (ΦΕΚ Α΄ 23). 2.Το άρθρ. 29 του Νόμ. 1068/1980 (ΦΕΚ 190 Α΄) 3.Την υπ’ αριθ. 108/1987 γνωμοδότηση του Συμβουλίου της Επικρατείας με πρόταση των Υπουργών Εσωτερικών και Περιβάλλοντος, Χωροταξίας και Δημοσίων Έργων, αποφασίζουμε: Αρμόδια Όργανα Άρθρ.1.-Αρμόδιοι για τη λήψη αποφάσεων, κατά τις διατάξεις του Νόμ. 1418/1984 «Δημόσια έργα και ρυθμίσεις συναφών θεμάτων» και των Π.Δ/των τα οποία εκδίδονται σε εκτέλεσή του, για τα έργα που εκτελούνται από την «Εταιρεία Υδρεύσεως και Αποχετεύσεως Πρωτευούσης (ΕΥΔΑΠ)» είναι ο Υπουργός Περιβάλλοντος Χωροταξίας και Δημοσίων Έργων, το Διοικητικό Συμβούλιο, ο Γενικός Διευθυντής, οι Τεχνικές Υπηρεσίες της ΕΥΔΑΠ ή τα εξουσιοδοτημένα όργανα σύμφωνα με τις οργανωτικές διατάξεις της ΕΥΔΑΠ και όπως ειδικότερα ορίζεται στα επόμενα άρθρα. Διευθύνουσα Υπηρεσία - Προϊσταμένη Αρχή Άρθρ.2.-1.Τα αρμόδια όργανα στα οποία αναφέρεται το προηγούμενο άρθρο είναι ειδικότερα: α)«Διευθύνουσα Υπηρεσία» ή «Επιβλέπουσα Υπηρεσία» είναι η αρμόδια Τεχνική Υπηρεσία σύμφωνα με τις οργανωτικές διατάξεις που ισχύουν κάθε φορά. β)«Προϊσταμένη Αρχή» ή «Εποπτεύουσα Αρχή» είναι το Διοικητικό Συμβούλιο ή ο Γενικός Διευθυντής ανάλογα με το ύψος της προϋπολογιζομένης δαπάνης σύμφωνα με τις οργανωτικές διατάξεις. Τεχνικό Συμβούλιο Άρθρ.3.-1.Το Τεχνικό Συμβούλιο συγκροτείται με απόφαση του Υπουργού Περιβάλλοντος, Χωροταξίας και Δημοσίων Έργων, και αποτελείται από: α)Δύο τεχνικούς υπαλλήλους της ΕΥΔΑΠ διπλωματούχους Ανωτάτων Εκπαιδευτικών Ιδρυμάτων οιασδήποτε κατηγορίας, κλάδου και βαθμού που ορίζονται με τους αναπληρωτές τους με την απόφαση συγκρότησης. β)Ένα τεχνικό υπάλληλο της Γενικής Γραμματείας Δημοσίων Έργων κατηγορίας ΠΕ βαθμού Α ή Β που ορίζεται με τον αναπληρωτή του από τον Υπουργό Περιβάλλοντος, Χωροταξίας και Δημοσίων Έργων. γ)Ένα εκπρόσωπο του Τεχνικού Επιμελητηρίου Ελλάδας (ΤΕΕ) που ορίζεται με τον αναπληρωτή του από τη Διοικούσα Επιτροπή του ΤΕΕ. δ)Ένα δικηγόρο της ΕΥΔΑΠ που ορίζεται με τον αναπληρωτή του με την απόφαση συγκρότησης. 2.Με την απόφαση συγκρότησης ορίζεται ο Πρόεδρος με τον αναπληρωτή του από τους υπαλλήλους της περιπτ. (α) της προηγουμένης παραγράφου. 3.Καθήκοντα γραμματέα εκτελεί υπάλληλος της ΕΥΔΑΠ οιασδήποτε κατηγορίας, κλάδου και βαθμού που ορίζεται με τον αναπληρωτή του με την ίδια απόφαση συγκρότησης του Συμβουλίου. 4.Τα θέματα εισηγείται στο Συμβούλιο ο Προϊστάμενος της αρμόδιας Τεχνικής υπηρεσίας ή ο νόμιμος αναπληρωτής του. 5.Το Τεχνικό Συμβούλιο είναι σε απαρτία όταν είναι παρόντες ο Πρόεδρος ή ο αναπληρωτής του και δύο από τα μέλη του. 6.Οι αποφάσεις και γνωμοδοτήσεις λαμβάνονται με απόλυτη πλειοψηφία των παρόντων μελών. Σε περίπτωση ισοψηφίας υπερισχύει η ψήφος του Προέδρου. 7.Η θητεία των μελών του Τεχνικού Συμβουλίου ορίζεται διετής. 8.Το Τεχνικό Συμβούλιο παρέχει τη γνώμη του για τα θέματα που ορίζει ο Νόμ. 1418/84 και τα εκτελεστικά αυτού δ/τα, καθώς επίσης και για κάθε θέμα που παραπέμπει σ’ αυτό το Διοικητικό Συμβούλιο, ή το όργανο που είναι αρμόδιο να αποφασίζει σε κάθε συγκεκριμένη περίπτωση. Το Τεχνικό Συμβούλιο δεν γνωμοδοτεί σε θέματα αιτήσεων θεραπείας. Παρεκκλίσεις Άρθρ.4.-Όπου επιτρέπονται παρεκκλίσεις από τις κείμενες διατάξεις για τη μελέτη και κατασκευή έργων της ΕΥΔΑΠ εγκρίνονται από το Διοικητικό Συμβούλιο μετά από γνώμη του Τεχνικού Συμβουλίου. Διεθνείς Διαγωνισμοί Άρθρ.5.-Οι διακηρύξεις διεθνών διαγωνισμών για έργα που αφορά το παρόν δ/γμα, εγκρίνονται από τον Υπουργό Περιβάλλοντος, Χωροταξίας και Δημοσίων Έργων. Αιτήσεις Θεραπείας Άρθρ.6.-Στις αιτήσεις θεραπείας που ασκούνται σύμφωνα με τις διατάξεις του άρθρ. 12 του Νόμ. 1418/1984 αποφασίζει ο Υπουργός Περιβάλλοντος, Χωροταξίας και Δημοσίων Έργων μετά από γνώμη του Τεχνικού Συμβουλίου της Κεντρικής Υπηρεσίας της Γενικής Γραμματείας Δημοσίων Έργων. Τελικές Διατάξεις Άρθρ.7.-1.Στα έργα της ΕΥΔΑΠ των οποίων οι συμβάσεις διέπονται από προγενέστερες διατάξεις του Νόμ. 1418/1984 αποφασίζουν ή γνωμοδοτούν σύμφωνα με τις προγενέστερες αυτές διατάξεις, τα όργανα που προσδιορίζονται με το παρόν δ/γμα. 2.Τα θέματα που δεν ρυθμίζονται ειδικά  με τις διατάξεις του παρόντος, διέπονται από  το    Νόμ.  1418/1984    και    τα   Π.Δ/τα   και     τις (Μετά τη σελ. 710(δ) Σελ. 710,01 Τεύχος Θ112-Σελ. 137 Ύδρευση Λεκανοπεδίου Αθηνών 23.Ι.β.37 κανονιστικές αποφάσεις που εκδίδονται κατ’ εξουσιοδότησή του. Έναρξη Ισχύος Άρθρ.8.-Η ισχύς του δ/τος αυτού αρχίζει από τη δημοσίευσή του στην Εφημερίδα της Κυβερνήσεως. Σελ. 710,02 Τεύχος Θ112-Σελ. 138 23.Ι.β.37 Ύδρευση Λεκανοπεδίου Αθηνών 